Han var ikke i nærheden af medaljeskamlen, men 24-årige Christoffer Faarup fra Hobro imponerede ikke desto mindre ved afslutningen på VM i styrtløb. Her sprintede han sig til en samlet 26.-plads ved herrernes kombinationskonkurrence, som bød på både styrtløb og slalom. Efter styrtløbet, som Faarup gennemførte på et minut og 45 sekunder, havde nordjyden opfyldt sin egen ambition om at ligge i top 30 inden afslutningen med slalom. Faktisk var han bare 1,74 sekunder efter konkurrencens daværende nummer et, østrigske Romed Baumann. Slalom gennemførte Christoffer Faarup i tiden 48,42 sekunder. Det rakte altså til en samlet 26.-plads og rosende ord fra TV2 Sports skiløbsekspert, Klavs Klavsen. Efter styrtløbet betegnede han det som noget af det bedste skiløb fra en dansker nogensinde. Vinderen af kombinationskonkurrencen blev schweiziske Luca Aerni.
Nordjyske Christoffer Faarup kan rejse fra VM i styrtløb i Schweiz med oprejst pande efter flot afsluttende indsats.